CELEX: 62012CN0418
Language: fi
Date: 2012-09-14 00:00:00
Title: Asia C-418/12 P: Valitus, jonka TME SpA — Termomeccanica Ecologia on tehnyt 14.9.2012 unionin yleisen tuomioistuimen (kolmas jaosto) asiassa T-329/11, TME SpA — Termomeccanica Ecologia v. komissio, 4.7.2012 antamasta määräyksestä

1.12.2012   
            
            
               FI
            
            
               Euroopan unionin virallinen lehti
            
            
               C 373/3
            
         Valitus, jonka TME SpA — Termomeccanica Ecologia on tehnyt 14.9.2012 unionin yleisen tuomioistuimen (kolmas jaosto) asiassa T-329/11, TME SpA — Termomeccanica Ecologia v. komissio, 4.7.2012 antamasta määräyksestä
   (Asia C-418/12 P)
   2012/C 373/03
   Oikeudenkäyntikieli: italia
   
      Asianosaiset
   
   
      Valittaja: TME SpA — Termomeccanica Ecologia (edustajat: avvocato C. Malinconico, avvocato S. Fidanzia ja avvocato A. Gigliola)
   
      Muu osapuoli: Euroopan komissio
   
      Vaatimukset
   
   
               —
            
            
               Asiassa T-329/11 4.7.2012 annettu unionin yleisen tuomioistuimen määräys, joka on annettu tiedoksi 9.7.2012, on kumottava perusteluissa mainituista syistä ja näin ollen
            
         
               —
            
            
               Euroopan komission 20.4.2011 tekemä päätös, jolla todetaan, ettei jäsenyysvelvoitteiden noudattamatta jättämistä sillä perusteella, että julkisia hankintoja koskevia yhteisön oikeuden periaatteita on loukattu ja yhteisön direktiivejä sekä ”Practical Guide to contract procedures financed from the General Budget of the European Communities in the context of external actions”iä on rikottu, koskevaa menettelyä Romaniaa vastaan ole tarpeen aloittaa
            
         
               —
            
            
               Euroopan komissio on velvoitettava maksamaan korvauksena vahingoista, jotka ovat aiheutuneet TME:lle yhteisön oikeuden loukkauksista, joihin Euroopan komissio on syyllistynyt, 18 955 106 euroa tai kohtuulliseksi katsottava suurempi tai pienempi määrä ja
            
         
               —
            
            
               toissijaisesti Euroopan komissio on velvoitettava korvaamaan TME:lle aiheutuneena mahdollisuuden menetyksenä 3 791 021 euroa tai kohtuulliseksi katsottava suurempi tai pienempi määrä.
            
         
               —
            
            
               edelleen toissijaisesti Euroopan komissio on velvoitettava maksamaan korvauksena vahingosta, joka on aiheutunut siitä, että Euroopan komissio on viivytellyt tehtäviensä hoitamisessa, TME:lle aiheutuneiden oikeudenkäyntikulujen määrä 73 044,32 euroa tai kohtuulliseksi katsottava suurempi tai pienempi määrä.
            
         
               —
            
            
               Euroopan komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komissiolla oli kantajan mukaan PRAG-oppaan 2.4.12 kohdan ja tarjouspyyntöasiakirjojen I osan 37 lausekkeen mukaan velvollisuus antaa lausunto (opinion) TME:n riitauttamasta menettelystä. Se ei ole kantajan mukaan täyttänyt tätä velvollisuuttaan.
   Komissio on lisäksi tehnyt virheen, kun se ei ole puuttunut asiaan ilmeisen yhteisön oikeuden loukkauksen korjaamiseksi ja periäkseen takaisin Romanian valtiolle kyseiseen julkiseen hankintaan myönnetyt varat sen jälkeen, kun TME oli tehnyt kantelun 10.12.2008.